# edukačný plán 2021

Antidopingová agentúra SR (SADA)

# edukačný plán

**Informácie**

Vzdelávanie považujeme za základný pilier v rámci budovania povedomia o antidopingu. Na webovej stránke [www.antidoping.sk](http://www.antidoping.sk) preto ponúkame možnosti vzdelávania od informačných letákov, cez podcasty, e-learning, brožúry až po návody a pracovné listy pre učiteľov základných a stredných škôl.

K širokej ponuke tém o dopingovej kontrole a zakázaných látkach pribudli aj čoraz častejšie v športovej komunite skloňované výživové doplnky. SADA v roku 2020 vypracovala informačné letáky o hlavných zložkách výživových doplnkov. SADA pravidelne zverejňuje tieto materiály na svojej Facebook stránke, resp. posiela priamo športovým zväzom prostredníctvom databázy Mailchimp.

SADA v roku 2020 vypracovala okrem zhrnutí týkajúcich sa výživových doplnkov aj dve príručky.

Tieto materiály sú zverejnené vo forme brožúr, resp. článkov:

* Antidopingová príručka pre mládež a juniorov,
* Rodičovská príručka na podporu čistého športu,
* Iónové nápoje,
* Horčík a vápnik,
* Kĺbová výživa,
* Kreatín,
* Bielkoviny I a Bielkoviny II,
* Aminokyseliny I a Aminokyseliny II.

**Vzdelávanie**

SADA aj naďalej v rámci online vzdelávania športovcov využíva e-learningový program TRIAGONAL. Tento kurz, ktorý je ukončený úspešným absolvovaním online testu je povinný pre všetkých športovcov zaradených do národného registra pre testovanie a základného registra pre testovanie. Triagonal je samozrejme dostupný pre všetkých. V priebehu roka 2021 však plánujeme nabehnúť na inovatívnu online platformu ADEL, ktorá je priamo pod hlavičkou Svetovej antidopingovej agentúry (WADA), aby sme ju od januára 2022 reálne sprístupnili športovcom.

SADA navyše ponúka aj prezenčnú formu vzdelávania vo forme prednášky, ktorú si športové zväzy môžu objednať. Na základe novej Medzinárodnej normy pre vzdelávania a podľa Zákona o športe zodpovedné uznané národné športové zväzy a uznané národné športové organizácie na Slovensku majú povinnosť poskytovať vzdelávanie v oblasti antidopingu svojim členom. SADA sa preto rozhodla, že jednu prednášku za rok poskytne každému športovému zväzu bezplatne.

Rok 2020 bol značne ovplyvnený aktuálnou situáciou súvisiacou s pandémiou koronavírusu nielen v antidopingových organizáciách, ale vo všetkých odvetviach. Napriek nepriaznivej situácii a niekoľkým zrušeným prednáškam sa Antidopingovej agentúre SR podarilo zrealizovať objednané prednášky pre tieto športové zväzy:

* Slovenská plavecká federácia,
* Slovenská gymnastická federácia,
* Slovenský zväz florbalu,
* Slovenský zväz biatlonu,
* Slovenský zväz kickboxu,
* Slovenská asociácia teakwondo,
* Slovenská olympijská marketingová, a.s.,
* Slovenský lukostrelecký zväz.

Zvyšok sme už realizovali iba formou webinárov, aby sme dodržali protipandemické opatrenia. Takto sa nám podarilo zrealizovať prednášky pre tieto skupiny:

* Členovia slovenskej plaveckej federácie,
* Dopingoví komisári SADA,
* Športovci NRTP,
* Členovia slovenskej gymnastickej federácie,
* Študenti fakulty telesnej výchovy a športu,
* Študenti Univerzity Mateja Bela Banská Bystrica,
* Dopingoví komisári SADA – reakreditácia,
* Učitelia telesnej výchovy.

Rok 2020 je zlomový pre všetky národné antidopingové organizácie a národné športové zväzy. V roku 2021 vstúpi do platnosti nový Svetový antidopingový kódex (Kódex 2021) a zároveň bol novelizovaný Zákon o športe, kde pribudla v povinnostiach národných športových zväzov aj povinnosť vzdelávať svojich členov o boji proti dopingu.

SADA je jediná odborná autorita, ktorá má v gescii zodpovednosť za tvorbu obsahu a poskytovanie vzdelávania športovým a iným subjektom v oblasti antidopingu. Preto má vo svojom pláne vyškoliť špecialistov (edukátorov), ktorí by mohli tieto služby poskytovať členom svojich zväzov a zároveň im chceme poskytnúť portfólio prezentácií podľa požiadaviek Svetovej antidopingovej organizácie (WADA). V januári 2021 vstúpi do platnosti aj nová Medzinárodná norma pre vzdelávanie (ISE). Doteraz sme prednášky riešili v rámci interných zamestnancov, ale dopyt sa stále zvyšuje a SADA potrebuje ďalších ľudí, ktorí budú šíriť myšlienku „čistého športu“. Títo edukátori budú dôkladne vyškolení na poskytovanie vzdelávania v oblasti antidopingu podľa Medzinárodnej smernice o vzdelávaní.

Keďže hlavnou činnosťou SADA stále ostáva realizácia dopingových kontrol, chceli by sme sa detailnejšie zamerať na komunikáciu s internými dopingovými komisármi. Technické zabezpečenie dnešnej doby umožňuje rýchlu a efektívnu komunikáciu s cieľovými skupinami a , preto by sme chceli častejšie informovať dopingových komisárov o rôznych pochybeniach a novinkách, aby sme tak zvýšili povedomie o správnych postupoch dopingovej kontroly.

# akčný plán

|  |  |  |
| --- | --- | --- |
| **Cieľová skupina** | Cieľovou skupinou sú pre nás nasledujúci športovci:   * Športovci zaradení do národného registra pre testovanie (30) * Športovci zaradení do základného registra pre testovanie (26) * Členovia širšieho výberu pre OH v Tokiu 2021 * Členovia širšieho výberu pre POH v Tokiu 2021 * Športovci, ktorí sú členmi národných športových zväzov * Rekreační športovci * Študenti | |
| **Krátkodobý cieľ** | * E-learningová forma vzdelávania pre vybrané kategórie športovcov * Aktívna účasť na seminári pre lekárov 2021 * Vzdelávanie Tokio 2021 | |
| **Dlhodobý cieľ** | * Na základe spolupráce s národnými športovými zväzmi podporovať implementáciu e-learnigového programu pre vybrané skupiny športovcov * Na základe spolupráce s národnými športovými zväzmi realizovať plán objednaných prednášok pre rok 2021 * Na základe spolupráce s národnými športovými zväzmi realizovať umiestnenie informácií o antidopingu na ich webových stránkach * Prednáška Tokio 2021 pre olympionikov * Prednáška Tokio 2021 pre paralympionikov * Online webinár pre športovcov zaradených do NRTP a IRTP – raz za kvartál | |
| **Kľúčová správa** | POVEDZ DOPINGU NIE! STAY CLEAN! | |
| **Aktivity** | * E-learningový program ADEL z WADA pre rok 2022 * Prednášková činnosť edukátorov * Video/obrázková prezentácia dopingovej kontroly | |
| **Časový plán** | * Marec 2021 Absolvovanie e-learningového kurzu pre športovcov zaradených do národného a základného registra pre testovanie (56) * Máj 2021 Absolvovanie e-learningového kurzu pre olympionikov a paralympionikov * Júl 2021 Organizácia semináru pre dopingových komisárov SADA * Január – December 2021 – Plnenie odborných prednášok a spolupráca s národnými športovými organizáciami podľa poskytnutých edukačných plánov | |
| **Plánovaný rozpočet pre vzdelávanie 2021**  **19 360 EUR**  **(+ 1 000 EUR objednané akcie)** | E-learningový program TRIAGONAL | **4 860 EUR** |
| Organizácia vzdelávacích akcií pre učiteľov a školy | **500 EUR** |
| Výroba a distribúcia Newsletter antidoping, tlačové správy konferencie | **2 000 EUR** |
| Seminár pre komisárov dopingovej kontroly | **3 000 EUR** |
| Tvorba vzdelávacích materiálov | **5 000 EUR** |
| Podcasty a videá | **4 000 EUR** |
| Predbežný plán objednaných vzdelávacích akcií (prednášky, semináre, diskusie) pre národné športové organizácie | **+ 1 000 EUR** |
| **Zodpovedná osoba** | Ing. Tomáš Pagáč, PhD., Ing. Zuzana Ježíková, PaedDr. Žaneta Csáderová, PhD. | |

# schválili

## Ing. Zuzana Ježíková, PhD.

## Odborný pracovník pre výchovu a vzdelávanie

## 

## PaedDr. Žaneta Csáderová, PhD.

## Riaditeľka

## Ing. Tomáš Pagáč, PhD.

## Vedúci oddelenia testovania a prevencie